
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 112 

25 Μαίου 2007 


ΝΟΜΟΣ ΥΠ’ ΑΡΙΘΜ. 3565 
Ίδρυση Εθνικού Κέντρου Θεάτρου καί Χορού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Ιδρυση - Μορφή - Εποπτεία 

1. Ιδρύεται νομικό πρόσωπο ιδιωτικού δικαίου με έδρα 
την Αθήνα και επωνυμία «Εθνικό Κέντρο Θεάτρου και 
Χορού» (εφεξής Ε.ΚΕ.ΘΕ.Χ. ή Κέντρο) που εποπτεύεται 
από τον Υπουργό Πολιτισμού. 

2. Το Κέντρο λειτουργεί χάριν του δημοσίου συμφέ¬ 
ροντος κατά τους κανόνες της ιδιωτικής οικονομίας και 
διέπεται από το ιδιωτικό δίκαιο, από τις διατάξεις του 
παρόντος νόμου και από τις κατ’ εξουσιοδότηση αυτού 
εκδιδόμενες διοικητικές πράξεις. Δεν εφαρμόζονται στο 
Κέντρο οι διατάξεις που ισχύουν για το Δημόσιο και 
τον ευρύτερο δημόσιο τομέα, τους οργανισμούς και 
τις επιχειρήσεις τους και τις εταιρείες που άμεσα ή 
έμμεσα ανήκουν στο Δημόσιο, και ιδίως οι διατάξεις 
εκείνες που αναφέρονται στην τήρηση του δημόσιου 
λογιστικού, στην υπηρεσιακή κατάσταση, που αφορούν 
τις δημόσιες συμβάσεις προμήθειας αγαθών, εκπόνησης 
μελετών, παροχής υπηρεσιών, κατασκευής δημόσιων 
έργων, επιφυλασσομένων των διατάξεων του Κοινοτι¬ 
κού Δικαίου. 

3. Στην επωνυμία του Κέντρου, εφόσον είναι αναγκαίο 
να μεταφράζεται πιστά σε ξένη γλώσσα, προστίθεται ο 
προσδιορισμός «Ελληνικό». 

Αρθρο 2 

Σκοπός 

1. Σκοπός του Κέντρου είναι: 

α. Η εφαρμογή εθνικής πολιτικής για το θέατρο και 
το χορό και η υποστήριξη του Υπουργείου Πολιτισμού 
στον καθορισμό και το σχεδίασμά της. 

β. Η προαγωγή της θεατρικής και ορχηστικής έρευ¬ 
νας και παιδείας και η ενίσχυση κάθε εκπαιδευτικής, 
θεωρητικής και πρακτικής, σκηνικής και καλλιτεχνικής 


δραστηριότητας που σχετίζεται με το θέατρο και το 
χορό. 

γ. Η ανάπτυξη της πνευματικής καλλιέργειας και η 
ενίσχυση της πολιτισμικής ταυτότητας της Ελλάδας 
μέσω θεατρικών, χορευτικών και χοροθεατρικών δρα¬ 
στηριοτήτων, καθώς και ο συντονισμός αυτών των 
δραστηριοτήτων σε δίκτυο εθνικού επιπέδου με την 
ταυτόχρονη προβολή τους στο εξωτερικό. Το Κέντρο 
προάγει, επιβραβεύει, προβάλλει και διαδίδει τη θεα¬ 
τρική και ορχηστική τέχνη ως δημόσιο αγαθό με πνευ¬ 
ματικό, καλλιτεχνικό, παιδαγωγικό, μορφωτικό και ψυ¬ 
χαγωγικό χαρακτήρα. 

2. Για την επίτευξη αυτού του σκοπού το Κέντρο με¬ 
ριμνά ιδίως για την: 

α. Υποστήριξη πρωτοβουλιών και δράσεων που πραγ¬ 
ματοποιούν έρευνα, μελέτη και τεκμηρίωση του αρ¬ 
χαίου δράματος, της μεσαιωνικής δραματουργίας, του 
βυζαντινού θεάτρου, της παραδοσιακής θεατρικής και 
χορευτικής τέχνης σε όλες της τις μορφές, καθώς και 
των λαϊκών δρώμενων που σχετίζονται με το θέατρο 
και το χορό. 

β. Στήριξη του νεοελληνικού θεατρικού έργου όλων 
των περιόδων, του νεοελληνικού ρεπερτορίου των θε¬ 
άτρων και της σύγχρονης χορογραφικής παραγωγής. 
Υποστήριξη έρευνας και πειραματισμών πάνω σε νέες 
σκηνικές και παραστατικές εκφράσεις του θεάτρου, του 
χορού και των μεικτών χοροθεατρικών δραστηριοτήτων 
που αναπτύσσουν θεατρικά και χορευτικά σχήματα στην 
Ελλάδα και το εξωτερικό. 

γ. Προώθηση διεθνών θεατρικών και χορευτικών συ¬ 
μπαραγωγών, περιοδειών και ανταλλαγών και ανάπτυξη 
παγκόσμιας συνεργασίας σε θέματα θεάτρου και χορού 
με έμφαση στο χώρο της Ευρωπαϊκής Ένωσης, στον 
ευρωπαϊκό χώρο και στις χώρες που δραστηριοποιείται 
ο Απόδημος Ελληνισμός. 

δ. Αναζήτηση προϋποθέσεων και δημιουργία κινήτρων 
για την ανάδειξη του θεατρικού και χορευτικού δυνα¬ 
μικού της χώρας, επαγγελματικού και ερασιτεχνικού, 
ενίσχυση των δραστηριοτήτων που αναπτύσσει και 
προβολή σε εθνικό και διεθνές επίπεδο. 

ε. Συνεργασία με τα Κρατικά Θέατρα (Εθνικό Θέα¬ 
τρο, Κρατικό Θέατρο Βορείου Ελλάδος, Εθνική Λυρική 
Σκηνή) για τη στήριξη συμπαραγωγών και το σχεδί¬ 
ασμά εκτεταμένων θεατρικών και χορευτικών δράσε¬ 
ων εθνικού επιπέδου και την εισήγηση στον Υπουργό 
Πολιτισμού της πολιτικής του Υπουργείου σε σχέση 
με τα Κρατικά Θέατρα. Συνεργασία με τα Δημοτικά 
Περιφερειακά Θέατρα για τη δημιουργία ενιαίου δι¬ 
κτύου ανταλλαγών, συμπαραγωγών και περιοδειών. 
Επεξεργασία και υπογραφή προγραμματικών συμβά¬ 
σεων με τα Δημοτικά Περιφερειακά Θέατρα και τα 
Δημοτικά Θέατρα. 

στ. Προαγωγή της θεατρικής και ορχηστικής παι¬ 
δείας μέσω συνεδρίων και συμποσίων, μορφωτικών 
εκδηλώσεων, διαλέξεων και σεμιναρίων που θα συμ¬ 
βάλλουν στην εμπέδωση της οικείας πολιτισμικής 
ταυτότητας, στην προβολή της οικουμενικής διάστα¬ 
σης της ελληνικής θεατρικής και ορχηστικής τέχνης 
παλαιότερης και σύγχρονης και στην ανίχνευση των 
νέων διεθνών θεατρικών και χορευτικών τάσεων και 
ρευμάτων. 

ζ. Συνεργασία με τους υφιστάμενους δημόσιους ή 
ιδιωτικούς φορείς που ενισχύουν, επιβραβεύουν και 
προβάλλουν τη θεατρική και ορχηστική τέχνη, συνδι- 
οργάνωση παιδαγωγικών, μορφωτικών, ψυχαγωγικών 
εκδηλώσεων και ανάπτυξη κοινών δράσεων και ενερ¬ 
γειών που σχετίζονται άμεσα ή έμμεσα με το θέατρο 
και το χορό στην Ελλάδα και το εξωτερικό. 

η. Οπτικοακουστική εγγραφή σεμιναρίων, διαλέξεων, 
συμποσίων, παραστάσεων και κάθε είδους καλλιτεχνι¬ 
κών και πνευματικών εκδηλώσεων που σχετίζονται με 
τη θεατρική και ορχηστική τέχνη, την εργαστηριακή 
πρακτική και τη σκηνική της διδασκαλία. 

θ. Εκδοση βιβλίων, περιοδικών και ενημερωτικών 
εντύπων που συντελούν στην ανάπτυξη της θεατρικής 
και ορχηστικής παιδείας και τεκμηριώνουν ιστορικά το 
παρελθόν. Δημιουργία ταινιών για ιστορικές μορφές, 
περιόδους και επιτεύγματα της ελληνικής θεατρικής 
και χορευτικής τέχνης. Ανάπτυξη διαδικτυακών τόπων 
έρευνας, μελέτης, τεκμηρίωσης και καταγραφής αρχεια¬ 
κού και σύγχρονου υλικού της θεατρικής και χορευτικής 
τέχνης. 

ι. Στήριξη των παιδικών θεάτρων και χοροθεάτρων 
και των παιδικών σκηνών, τόνωση της ερασιτεχνικής 
θεατρικής και χορευτικής δραστηριότητας, με διαρ¬ 
κή εκπαίδευση των ερασιτεχνών του θεάτρου και του 
χορού. 

3. Σύσταση επιτροπών γνωμοδοτήσεων για την υπο¬ 
στήριξη και τη χρηματοδότηση όλων των θεατρικών και 
χορευτικών σχημάτων που συμβάλλουν στην κλασική 
αγωγή, την πειραματική αναζήτηση, τη σκηνική εξέλιξη 
και την ποιοτική αναβάθμιση της θεατρικής και ορχηστι¬ 
κής τέχνης. Στην επταμελή επιτροπή γνωμοδοτήσεων 
για το Θέατρο μετέχουν διακεκριμένες προσωπικότη¬ 
τες του θεάτρου, καθώς και ο ειδικός σύμβουλος του 
Τομέα Ελεύθερου Θεάτρου του Κέντρου. Στην πεντα¬ 
μελή επιτροπή γνωμοδοτήσεων για το Χορό μετέχουν 
διακεκριμένες προσωπικότητες του χορού, καθώς και 
ο ειδικός σύμβουλος του Τομέα Χορού του Κέντρου. 


Η θητεία των μελών των επιτροπών γνωμοδοτήσεων 
ορίζεται διετής με δυνατότητα ανανέωσης. Οι επιτροπές 
γνωμοδοτήσεων εισηγούνται στο Διοικητικό Συμβούλιο 
του Κέντρου για θέματα της αρμοδιότητας τους. Σε 
όλα τα μέλη των παραπάνω επιτροπών καταβάλλεται 
αποζημίωση για κάθε συνεδρίαση, σύμφωνα με τις δια¬ 
τάξεις του άρθρου 17 του ν. 3205/2003, καθώς και έξοδα 
μετάβασης, παραμονής και επιστροφής, σύμφωνα με τις 
διατάξεις του ν. 2685/1999 που βαρύνουν τον προϋπο¬ 
λογισμό του Κέντρου. 

4. Οι δραστηριότητες του Κέντρου κατανέμονται 
στους ακόλουθους έξι (6) τομείς: 

α. Τομέας Ελεύθερου Θεάτρου, β. Τομέας Χορού, 
γ. Τομέας Δημοτικών Περιφερειακών Θεάτρων, δ. Το¬ 
μέας Διεθνών Προγραμμάτων και Φεστιβάλ, ε. Τομέας 
Ιδρυμάτων, Οργανισμών, Σωματείων Θεάτρου και Χορού, 
στ. Τομέας Τεκμηρίωσης, Εκδόσεων και Αρχειακού Υλι¬ 
κού. 

Άρθρο 3 

Όργανα Διοίκησης 

Όργανα διοίκησης του Κέντρου είναι το Διοικητικό 
Συμβούλιο (εφεξής Δ.Σ.) και ο Διευθυντής. 

Άρθρο 4 

Διοικητικό Συμβούλιο 

1. Το Διοικητικό Συμβούλιο (εφεξής Δ.Σ.) αποτελείται 
από τον Πρόεδρο, τον Αντιπρόεδρο, που αναπληρώνει 
τον Πρόεδρο όταν απουσιάζει ή κωλύεται και επτά (7) 
μέλη. Διορίζεται με απόφαση του Υπουργού Πολιτισμού 
που δημοσιεύεται στην Εφημερίδα της Κυβερνήσεως. 
Με την ίδια απόφαση ορίζεται και ο Γραμματέας. Η 
θητεία του Δ.Σ. είναι τριετής, παρατείνεται μέχρι το 
διορισμό νέου και μπορεί να ανανεώνεται. Στην πρώτη 
εφαρμογή του παρόντος νόμου η θητεία του Διοικητικού 
Συμβουλίου είναι τετραετής. 

2. Ως Πρόεδρος και Αντιπρόεδρος του Δ.Σ. ορίζεται 
προσωπικότητα από το χώρο των γραμμάτων, του θε¬ 
άτρου ή του χορού. Ο Πρόεδρος συγκαλεί το Δ.Σ. τα¬ 
κτικά ανά μήνα και εκτάκτως ύστερα από εισήγηση του 
Διευθυντή και καθορίζει την ημερήσια διάταξη. 

3. Μέλη του Δ.Σ. ορίζονται: ο Προϊστάμενος της Δι¬ 
εύθυνσης Θεάτρου και Χορού του Υπουργείου Πολιτι¬ 
σμού, τέσσερα πρόσωπα αναγνωρισμένου κύρους από 
το χώρο των γραμμάτων, του θεάτρου και του χορού 
και ανά ένας εκπρόσωπος από τις δύο πλέον αντιπρο¬ 
σωπευτικές επαγγελματικές οργανώσεις του θεάτρου 
και του χορού. Σε περίπτωση κατά την οποία οι πιο 
πάνω φορείς παραλείπουν εντός μηνάς από τη σχετική 
ειδοποίηση να υποδείξουν εκπροσώπους για διορισμό, 
ο Υπουργός Πολιτισμού προβαίνει κατά την κρίση του 
στη συμπλήρωση της σύνθεσης του Δ.Σ.. Σε περίπτω¬ 
ση μη ολοκλήρωσης της θητείας μέλους του Δ.Σ. ο 
Υπουργός Πολιτισμού διορίζει αντικαταστάτη για το 
υπόλοιπο της θητείας. Μέλη του Δ.Σ. που απουσιάζουν 
από τις συνεδριάσεις του Δ.Σ. πέραν των έξι (6) μηνών 
κωλυόμενα για οποιονδήποτε λόγο εκπίπτουν από τη 
σύνθεση του Δ.Σ. και αντικαθίστανται με απόφαση του 

Υπουργού Πολιτισμού. Τα μέλη του Δ.Σ. δεν μπορούν 
κατά τη διάρκεια της θητείας τους να συνάψουν με 
το Κέντρο οποιαδήποτε σύμβαση εργασίας, έργου ή 
προμήθειας. 

4. Το Δ.Σ. συνεδριάζει τουλάχιστον μια φορά το μήνα 
κατόπιν πρόσκλησης του Προέδρου, στην οποία ανα¬ 
γράφεται η ημερήσια διάταξη, και βρίσκεται σε απαρτία 
όταν παρίστανται πέντε (5) τουλάχιστον μέλη μεταξύ 
των οποίων ο Πρόεδρος ή ο Αντιπρόεδρος και οι απο¬ 
φάσεις λαμβάνονται με την απόλυτη πλειοψηφία των 
παρόντων μελών. Σε περίπτωση ισοψηφίας υπερισχύει 
η ψήφος του Προεδρεύοντος. Για τις αποφάσεις αυτές 
τηρούνται πρακτικά τα οποία υπογράφονται από τα 
παριστάμενα μέλη και τον Πρόεδρο. 

5. Η αποζημίωση ανά συνεδρίαση των μελών του Δ.Σ. 
ορίζεται με κοινή απόφαση των Υπουργών Οικονομίας 
και Οικονομικών και Πολιτισμού. 

Η σχετική δαπάνη βαρύνει τον προϋπολογισμό του 
Κέντρου. 

Άρθρο 5 

Αρμοδιότητες Διοικητικού Συμβουλίου 

1. Το Δ.Σ. διαμορφώνει, μετά από εισήγηση του Δι¬ 
ευθυντή, τις γενικές κατευθύνσεις της πολιτικής του 
Ε.ΚΕ.ΘΕ.Χ., εγκρίνει τον ετήσιο προϋπολογισμό και το 
πρόγραμμα δράσης, την ετήσια έκθεση πεπραγμένων, 
τον απολογισμό και τον ισολογισμό, διορίζει τα μέλη 
των επιτροπών γνωμοδοτήσεων για τις επιχορηγήσεις 
θεατρικών και χορευτικών θιάσων, σχημάτων και εν 
γένει φορέων, καθώς και για την ενίσχυση φορέων που 
προάγουν την έρευνα, μελέτη και καλλιτεχνική δημιουρ¬ 
γία στο χώρο του θεάτρου και του χορού και αποφασί¬ 
ζει για την επιχορήγηση των σχημάτων αυτών. Το Δ.Σ. 
έχει πειθαρχική εξουσία δεύτερου βαθμού για όλο το 
προσωπικό του Ε.ΚΕ.ΘΕ.Χ.. 

2. Το Δ.Σ. κατόπιν προτάσεως του Διευθυντή ειση- 
γείται στον Υπουργό Πολιτισμού τους Εσωτερικούς 
Κανονισμούς. 

3. Το Δ.Σ. αποφασίζει και εγκρίνει την πρόσληψη των 
έξι (6) συμβούλων που επέλεξε ο Διευθυντής του Κέ¬ 
ντρου. 

Άρθρο 6 
Διευθυντής 

1. Ο Διευθυντής του Κέντρου διορίζεται με απόφα¬ 
ση του Υπουργού Πολιτισμού που δημοσιεύεται στην 
Εφημερίδα της Κυβερνήσεως και πρέπει να είναι προ¬ 
σωπικότητα με αναγνωρισμένη παιδεία, εμπειρία και 
προσφορά στο χώρο του θεάτρου ή/και του χορού. Η 
θητεία του Διευθυντή είναι τριετής, παρατείνεται μέχρι 
το διορισμό νέου Διευθυντή και μπορεί να ανανεώνεται. 
Στην πρώτη εφαρμογή του παρόντος νόμου η θητεία του 
Διευθυντή είναι τετραετής. Οι αποδοχές του Διευθυντή, 
καθώς και τα κάθε είδους επιδόματα και προσαυξήσεις 
που καταβάλλονται σε αυτόν καθορίζονται με κοινή 
απόφαση των Υπουργών Οικονομίας και Οικονομικών 
και Πολιτισμού. Απόντος ή κωλυομένου του Διευθυντού 
αναπληρώνεται από τον Αναπληρωτή Διευθυντή που 


διορίζεται με την ίδια ως άνω διαδικασία. Η θητεία του 
Αναπληρωτή Διευθυντή είναι αντίστοιχη με αυτή του 
Διευθυντή και καθορίζεται με τον ίδιο τρόπο. Οι απο¬ 
δοχές του Αναπληρωτή Διευθυντή, καθώς και τα κάθε 
είδους επιδόματα και προσαυξήσεις που καταβάλλονται 
σε αυτόν καθορίζονται με την ίδια διαδικασία όπως και 
του Διευθυντή. 

2. Ο Διευθυντής επικουρείται στο έργο του από έξι (6) 
ειδικούς συμβούλους, έναν για κάθε τομέα του Κέντρου, 
οι οποίοι διαθέτουν επαρκή εμπειρία και ενασχόληση με 
τα θέματα θεάτρου και χορού. Οι ειδικοί σύμβουλοι, που 
συνάπτουν με το Κέντρο συμβάσεις εργασίας ορισμέ¬ 
νου χρόνου, προσλαμβάνονται και απολύονται από το 
Διοικητικό Συμβούλιο μετά από εισήγηση του Διευθυντή. 
Το ύψος των αμοιβών τους, καθώς και τα κάθε είδους 
επιδόματα και προσαυξήσεις που καταβάλλονται σε 
αυτούς καθορίζονται με κοινή απόφαση των Υπουργών 
Οικονομίας και Οικονομικών και Πολιτισμού. 

Αρθρο 7 

Αρμοδιότητες Διευθυντή 

1. Ο Διευθυντής προ'ΐσταται των υπηρεσιών του Κέ¬ 
ντρου και ασκεί τις ακόλουθες αρμοδιότητες: 

α. Εξειδικεύει τους στόχους και την πολιτική του Κέ¬ 
ντρου και εκπονεί ετήσιο πρόγραμμα δράσης το οποίο 
υποβάλλει προς έγκριση στο Δ.Σ. μαζί με τον ετήσιο 
προϋπολογισμό για την τήρηση του οποίου είναι υπεύ¬ 
θυνος. 

β. Είναι υπεύθυνος και αποφασίζει για τις δραστηρι¬ 
ότητες του Κέντρου, εντός του πλαισίου του προϋπο¬ 
λογισμού του, και ενδεικτικά για συμπράξεις και συ¬ 
νεργασίες με άλλους φορείς, εκδόσεις και παραγωγές, 
για οπτικοακουστική εγγραφή σεμιναρίων, διαλέξεων, 
συμποσίων, παραστάσεων, για έκδοση βιβλίων, περιοδι¬ 
κών και ενημερωτικών εντύπων, για δημιουργία ταινιών 
για ιστορικές μορφές, περιόδους και επιτεύγματα της 
ελληνικής θεατρικής και χορευτικής τέχνης, ανάπτυξη 
διαδικτυακών τόπων έρευνας, μελέτης, τεκμηρίωσης 
και καταγραφής αρχειακού και σύγχρονου υλικού της 
θεατρικής και χορευτικής τέχνης. 

γ. Συνομολογεί, υπογράφει και εκτελεί κάθε σύμβα¬ 
ση αναγκαία για την εκπλήρωση των σκοπών του Κέ¬ 
ντρου, εισπράττει απαιτήσεις και έσοδα από όπου και αν 
προέρχονται, αποδέχεται δωρεές, εισφορές, χορηγίες, 
συνάπτει δάνεια και προβαίνει σε κάθε νόμιμη εκμε¬ 
τάλλευση εσόδων. 

δ. Εκπροσωπεί το Κέντρο δικαστικώς και εξωδίκως. 
ε. Προσλαμβάνει και απολύει το προσωπικό και συ¬ 
νεργάτες του Κέντρου και ορίζει τη νομική μορφή της 
απασχόλησης τους, κατά τα ειδικότερα οριζόμενα στον 
οικείο κανονισμό. Εισηγείται στο Δ.Σ. την πρόσληψη και 
απόλυση των ειδικών συμβούλων των τομέων. 

στ. Προτείνει στο Δ.Σ. τα μέλη της επιτροπής γνωμο¬ 
δοτήσεων για τις επιχορηγήσεις θεατρικών και χορευτι¬ 
κών θιάσων, σχημάτων και εν γένει φορέων και για την 
ενίσχυση ιδρυμάτων, ινστιτούτων, εταιρειών, σωματείων, 
οργανισμών και εν γένει φορέων, που προάγουν την 




2626 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


έρευνα, μελέτη και καλλιτεχνική δημιουργία στο χώρο 
του θεάτρου και του χορού. 

ζ. Συντάσσει και υποβάλλει στο Δ.Σ. την ετήσια έκθεση 
πεπραγμένων, τον απολογισμό και τον ισολογισμό. 

η. Εχει πειθαρχική εξουσία πρώτου βαθμού για όλο 
το προσωπικό του Κέντρου. 

Το Δ.Σ. έχει πειθαρχική εξουσία δευτέρου βαθμού για 
όλο το προσωπικό του Κέντρου. 

θ. Ο Διευθυντής ασκεί και κάθε άλλη αρμοδιότητα 
που του αναθέτει το Δ.Σ., εφόσον δεν έχει ανατεθεί 
σε άλλο όργανο. 

2. Ο Διευθυντής μετέχει στις συνεδριάσεις του Δ.Σ. 
χωρίς δικαίωμα ψήφου. 

Άρθρο 8 

Σύσταση θέσεων προσωπικού 

1. Συνιστώνται είκοσι τέσσερις (24) θέσεις προσωπικού 
στο Κέντρο ως εξής: Δώδεκα (12) θέσεις ειδικότητας 
ΠΕ Διοικητικού - Οικονομικού και δώδεκα (12) θέσεις 
ειδικότητας ΔΕ Διοικητικών Γραμματέων. Από αυτές 
δεν μπορούν να καλυφθούν με απόσπαση περισσότερες 
από το ένα τρίτο. 

2. Συνιστάται μία θέση νομικού συμβούλου με σύμβαση 
έμμισθης εντολής για τη νομική στήριξη της δράσης του 
Κέντρου και την παράσταση ενώπιον κάθε Δικαστηρίου 
ή Αρχής. Τη θέση αυτή καταλαμβάνει δικηγόρος παρ’ 
Αρείω Πάγω. Η πρόσληψη του νομικού συμβούλου γί¬ 
νεται με απόφαση του Διευθυντή του Κέντρου. Οι όροι 
παροχής των υπηρεσιών του νομικού συμβούλου και 
το ύψος της πάγιας περιοδικής αμοιβής του καθορίζο¬ 
νται με τη σύμβαση πρόσληψης. Η αμοιβή του νομικού 
συμβούλου δεν μπορεί να υπερβαίνει το ανώτατο όριο 
των αποδοχών που καθορίζονται κάθε φορά για τους 
δικηγόρους παρ’ Αρείω Πάγω με σχέση πάγιας περιο¬ 
δικής έμμισθης εντολής στο Δημόσιο. 

3. Με απόφαση του Διευθυντή του Κέντρου προσλαμ¬ 
βάνεται και το προσωπικό σε θέσεις ειδικότητας ΠΕ Δι¬ 
οικητικού - Οικονομικού και ΔΕ Διοικητικών Γραμματέων 
με σύμβαση εργασίας ιδιωτικού δικαίου αορίστου χρό¬ 
νου. Η πρόσληψη του προσωπικού ενεργείται κατόπιν 
προκήρυξης των αντίστοιχων θέσεων. Στην προκήρυξη 
καθορίζονται τα προσόντα, η διαδικασία επιλογής και 
ο χρόνος υποβολής των δικαιολογητικών. 

4. Με κοινή απόφαση του Υπουργού Πολιτισμού και 
του αρμόδιου κατά περίπτωση Υπουργού επιτρέπεται, 
κατά παρέκκλιση από τις κείμενες διατάξεις, η απόσπα¬ 
ση στο Κέντρο, ύστερα από εισήγηση του Διευθυντή, 
προσωπικού που απασχολείται με οποιαδήποτε σχέση 
σε υπηρεσίες και φορείς του δημόσιου τομέα, όπως 
αυτός κάθε φορά οριοθετείται, καθώς και σε νομικά 
πρόσωπα ιδιωτικού δικαίου που εποπτεύονται από το 
Υπουργείο Πολιτισμού. Προκειμένου να αποσπασθεί στο 
Κέντρο προσωπικό των ως άνω κατηγοριών θα πρέπει 
να διαθέτει εξειδικευμένη διοικητική και οργανωτική 
εμπειρία ή τίτλους σπουδών που αφορούν το θέατρο 
και το χορό. Η απόσπαση αυτή ισχύει για δύο (2) έτη 
και μπορεί να ανανεώνεται για μία ακόμη φορά. Οι απο- 
σπώμενοι λαμβάνουν το σύνολο των πόσης φύσεως 


αποδοχών και επιδομάτων από την υπηρεσία από την 
οποία έχουν αποσπαστεί, πλην αυτών που σχετίζονται 
με την ενεργό άσκηση των καθηκόντων τους. Με κοινή 
απόφαση των Υπουργών Οικονομίας και Οικονομικών 
και Πολιτισμού, μετά από γνώμη του Διοικητικού Συμ¬ 
βουλίου του Κέντρου επιτρέπεται η καταβολή στους 
αποσπασμένους στο Κέντρο υπαλλήλους του Υπουρ¬ 
γείου Πολιτισμού πρόσθετων αμοιβών, το ύψος των 
οποίων είναι ανάλογο με τις ειδικές γνώσεις, εμπειρία 
και το αντικείμενο του έργου που τους ανατίθεται. Η 
σχετική δαπάνη βαρύνει τον προϋπολογισμό του Κέ¬ 
ντρου. Ο χρόνος της απόσπασης θεωρείται ως χρόνος 
πραγματικής υπηρεσίας για κάθε συνέπεια στην υπη¬ 
ρεσία ή το φορέα προέλευσης του αποσπασθέντος. Οι 
αποσπώμενοι συνεχίζουν υποχρεωτικά την ασφάλιση 
τους στα ταμεία ασφάλισης των υπηρεσιών ή φορέων 
προέλευσης τους. 

5. Το Κέντρο συνάπτει, για την κάλυψη ειδικών ανα¬ 
γκών που δεν μπορούν να καλυφθούν από το προσωπικό 
του, συμβάσεις εντολής, έργου ή εργασίας ορισμένου 
χρόνου. 

Άρθρο 9 

Πόροι - Χρηματοοικονομική Διαχείριση 

1. Το Κέντρο για την εκπλήρωση του σκοπού του χρη¬ 
ματοδοτείται από τον Κρατικό Προϋπολογισμό, καθώς 
και από: 

α) προγράμματα, επιχορηγήσεις, επιδοτήσεις, ενι¬ 
σχύσεις της Ευρωπαϊκής Ενωσης και διεθνών οργα¬ 
νισμών, 

β) άλλες κρατικές επιχορηγήσεις, 

γ) ιδιωτικές εισφορές, χορηγίες, δωρεές, κληρονομιές, 
κληροδοσίες, κληροδοτήματα, ειδικούς λαχνούς, 

δ) έσοδα από εκδηλώσεις, εκδόσεις, παραγωγές, 
επενδύσεις χρηματικών κεφαλαίων, από εκμετάλλευση 
κινητών και ακινήτων περιουσιακών στοιχείων. 

2. Στο τέλος κάθε χρήσεως το Κέντρο υποβάλλει στον 
Υπουργό Πολιτισμού απολογισμό, ισολογισμό και έκθε¬ 
ση πεπραγμένων. 

3. Ο τακτικός έλεγχος της οικονομικής διαχείρισης 
και του ισολογισμού του Κέντρου, καθώς και τα λοιπά 
καθήκοντα ελεγκτών ασκούνται από δύο (2) ορκωτούς 
ελεγκτές, που ορίζονται μαζί με ισάριθμους αναπληρω¬ 
τές τους με απόφαση του Υπουργού Πολιτισμού. 

Αρθρο 10 

Προνόμια 

1. Το Κέντρο απολαμβάνει όλων των διοικητικών, οικο¬ 
νομικών και δικαστικών ατελειών, καθώς και όλων των 
δικονομικών και ουσιαστικών προνομίων του Δημοσίου 
που προβλέπονται στο κ.δ. 26.6./10.7.1944 και απαλλάσ¬ 
σεται από κάθε δημόσιο, δημοτικό, κοινοτικό, λιμενικό 
ή δικαστικό τέλος και κάθε φόρο, άμεσο ή έμμεσο, ει¬ 
σφορά υπέρ τρίτου, καθώς και κάθε άλλο δικαίωμα ή 
τέλος υπέρ του Δημοσίου ή τρίτου, εκτός από το φόρο 
προστιθέμενης αξίας, μεταβίβασης ακινήτων, τέλος συ¬ 
ναλλαγής ακινήτων, φόρο αυτομάτου υπερτιμήματος, 
μεγάλης ακίνητης περιουσίας, ειδικό φόρο κατανά- 

λωσης, τέλος ταξινόμησης και τέλος χαρτοσήμου. Οι 
συμβάσεις δωρεών, οι προς το Κέντρο επιχορηγήσεις, 
χορηγίες, επιδοτήσεις, χρηματικές παροχές, κληρονο¬ 
μιές και κληροδοσίες οποιουδήποτε φυσικού ή νομικού 
προσώπου απαλλάσσονται από κάθε φόρο, δικαίωμα ή 
εισφορά υπέρ του Δημοσίου ή τρίτων. 

2. Με κοινή απόφαση του Υπουργού Πολιτισμού και 
του αρμόδιου καθ’ ύλην Υπουργού επιτρέπεται η πα¬ 
ραχώρηση στο Κέντρο, δωρεάν ή με αντάλλαγμα, της 
χρήσης ακινήτων του Δημοσίου ή νομικών προσώπων 
δημοσίου δικαίου. 

Αρθρο 11 

Εσωτερικοί Κανονισμοί 

1. Με εσωτερικούς κανονισμούς που εγκρίνονται από 
τον Υπουργό Πολιτισμού και δημοσιεύονται στην Εφημε¬ 
ρίδα της Κυβερνήσεως ρυθμίζονται οι προϋποθέσεις και 
η διαδικασία που πρέπει να τηρείται για τις ακόλουθες 
δραστηριότητες του Κέντρου: α) την ανάθεση εκπόνη¬ 
σης μελετών και παροχής υπηρεσιών, β) τη διενέργεια 
προμηθειών, γ) την προκήρυξη διαγωνισμών και δ) τη 
σύναψη, εκτέλεση και λύση των σχετικών με τις παρα¬ 
πάνω περιπτώσεις συμβάσεων. Με τους κανονισμούς 
αυτούς επιτρέπεται να ρυθμίζονται τα παραπάνω θέ¬ 
ματα κατά παρέκκλιση από κάθε άλλη διάταξη νόμου 
ή κανονιστικής πράξης, με την επιφύλαξη των σχετικών 
διατάξεων του Κοινοτικού Δικαίου. 

2. Με όμοιους κανονισμούς καθορίζονται, επίσης, η 
εσωτερική οργάνωση του Κέντρου, τα προσόντα του 
προσωπικού του, η διαδικασία πρόσληψής τους, η δια¬ 
δικασία πραγματοποίησης των εσόδων του, οι τρόποι 
διαχείρισης τους και γενικά κάθε θέμα που αφορά την 
οργάνωση και τη λειτουργία του. 

Άρθρο 12 

Διάλυση - Εκκαθάριση 

Το Κέντρο διαλύεται μόνο σε περίπτωση αδυναμίας 
εκπλήρωσης των σκοπών του με απόφαση του Διοικητι¬ 
κού Συμβουλίου αυτού, που εγκρίνεται από τον Υπουργό 
Πολιτισμού με απόφασή του, που δημοσιεύεται στην 
Εφημερίδα της Κυβερνήσεως. Με την ίδια απόφαση 
του Υπουργού Πολιτισμού καθορίζονται τα θέματα της 
εκκαθαρίσεως του Κέντρου, η περιουσία του οποίου 
περιέρχεται στο Υπουργείο Πολιτισμού. 

Άρθρο 13 

1. Με απόφαση του Υπουργού Πολιτισμού, κατόπιν 
γνώμης του αρμόδιου υπηρεσιακού συμβουλίου, χορη 
γείται στο μόνιμο προσωπικό του κλάδου ΠΕ Αρχαιο¬ 
λόγων και στο προσωπικό με σχέση εργασίας ιδιωτικού 
δικαίου αορίστου χρόνου ειδικότητας Αρχαιολόγων του 
Υπουργείου Πολιτισμού, μετά από αίτηση τους, ερευ¬ 
νητική άδεια μέγιστης διάρκειας τριών (3) ετών, για τη 
μελέτη και δημοσίευση αρχαιολογικού υλικού. Η άδεια 
αυτή χορηγείται με τις εξής προϋποθέσεις: 

α. Ο αϊτών να έχει συμπληρώσει δέκα (10) έτη υπηρε¬ 
σίας στον κλάδο αυτόν. 


β. Να υποβάλει μαζί με την αίτηση και φάκελο με το 
υλικό που πρόκειται να μελετήσει και να δημοσιεύσει, 
καθώς και χρονοδιάγραμμα της μελέτης. 

2. Η άδεια αυτή μπορεί να χορηγείται και τμηματικά 
ανάλογα με την έκταση του προς μελέτη και δημοσί¬ 
ευση υλικού και τις ανάγκες της υπηρεσίας. 

3. Ο υπάλληλος στον οποίο έχει χορηγηθεί ερευνητική 
άδεια υποχρεούται ανά εξάμηνο να καταθέτει αναλυτική 
έκθεση πεπραγμένων, σύμφωνα με το χρονοδιάγραμμα 
που έχει υποβληθεί. Από την αξιολόγηση της έκθεσης 
πεπραγμένων θα εξαρτάται η συνέχιση η μη της χορη- 
γηθείσας άδειας. Η αξιολόγηση των εκθέσεων αυτών 
γίνεται από πενταμελή επιστημονική επιτροπή που απο- 
τελείται από υπαλλήλους του Υπουργείου Πολιτισμού 
του κλάδου ΠΕ Αρχαιολόγων με βαθμό Α’ και δεκαπέντε 
(15) χρόνια υπηρεσίας, κατόχους διδακτορικού τίτλου. 
Σε περίπτωση αρνητικής αξιολόγησης για τη διακοπή 
της χορηγηθείσας άδειας ακολουθείται η διαδικασία 
της χορήγησης της. 

4. Μέσα σε έξι (6) μήνες από το πέρας της άδειας 
ο υπάλληλος στον οποίο έχει χορηγηθεί ερευνητική 
άδεια καταθέτει στην υπηρεσία βεβαίωση κατάθεσης 
του πρωτότυπου κειμένου της μελέτης του, που χορη¬ 
γείται από τον εκδότη. Σε περίπτωση μη κατάθεσης 
της μελέτης αυτής προς δημοσίευση, κατά τα ανω¬ 
τέρω, ο υπάλληλος στερείται του δικαιώματος προα¬ 
γωγής επί μία τριετία από τότε που θα συμπληρώσει 
το χρόνο προαγωγής στον επόμενο βαθμό, καθώς και 
του δικαιώματος επιλογής ως προϊσταμένου οργανικής 
μονάδας κατά την πρώτη κρίση που θα γίνει μετά την 
άπρακτη πάροδο της προθεσμίας του προηγούμενου 
εδαφίου, για την οποία έχει τις τυπικές προϋποθέσεις 
συμμετοχής. 

5. Η άδεια δεν μπορεί να χορηγείται σε ποσοστό 
μεγαλύτερο του πέντε τοις εκατό (5%) του μόνιμου 
προσωπικού του κλάδου ΠΕ Αρχαιολόγων και του προ¬ 
σωπικού με σχέση εργασίας ιδιωτικού δικαίου αορίστου 
χρόνου ειδικότητας Αρχαιολόγων του Υπουργείου Πο¬ 
λιτισμού. 

Άρθρο 14 

1. Το πρώτο εδάφιο της παραγράφου 1 του άρθρου 51 
του ν. 3028/2002 (ΦΕΚ 153 Α728.6.2002) αντικαθίσταται 
ως εξής: «Με απόφαση του Υπουργού Πολιτισμού συ¬ 
γκροτείται Συμβούλιο Μουσείων που αποτελείται από 
δεκαεννέα (19) μέλη ως εξής:». 

2. Η περίπτωση γ’ της παραγράφου 1 του άρθρου 51 
του ν. 3028/2002 αντικαθίσταται ως εξής: «Εξι (6) διευ- 
θύνοντες μουσείων, διαφόρων κατηγοριών, από τους 
οποίους οι τρεις (3) τουλάχιστον κρατικών μουσείων, εκ 
των οποίων οι δύο (2) τουλάχιστον προερχόμενοι από 
αρχαιολογικά μουσεία, αναπληρούμενους από πρόσωπα 
με την ίδια ιδιότητα.» 

3. Στο τέλος της παραγράφου 1 του άρθρου 51 του 
ν. 3028/2002 προστίθεται εδάφιο ζ ως εξής: «ζ. τρεις 
(3) υπάλληλοι του κλάδου ΠΕ Αρχαιολόγων με βαθμό 
Α’ και επιστημονική ειδίκευση ή επαγγελματική εμπει- 

ρία σε θέματα οργάνωσης και λειτουργίας μουσείων 
και έναν (1) Αρχαιολόγο, μέλος ΔΕΠ Πανεπιστημίου της 
ημεδαπής.» 

4. Στο τέλος της περίπτωσης 1 του άρθρου 7 του π.δ. 
191/2003 (ΦΕΚ 146 Α713.6.2003) προστίθεται περίπτωση 
ι' ως εξής: 

«ι) Γραμματεία Κεντρικού Συμβουλίου Μουσείων». 

5. Μετά το άρθρο 16 του π.δ. 191/2003 προστίθεται 
άρθρο 16Α ως εξής: 

«Άρθρο 16Α 

Γ ραμματεία του Κεντρικού Συμβουλίου Μουσείων 

Η Γραμματεία του Κεντρικού Συμβουλίου Μουσείων 
λειτουργεί σε επίπεδο τμήματος. Η οργάνωση και λει¬ 
τουργία της καθορίζονται σύμφωνα με τα οριζόμενα 
στο άρθρο 52 παράγραφος 5 του ν. 3028/2002.» 

Αρθρο 15 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 23 Μαΐου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΠΟΛΙΤΙΣΜΟΥ 

Γ. ΒΟΥΛΓΑΡΑΚΗΣ 


Θεωρήθηκε καί τέθηκε η Μεγάλη Σφραγίδα του 
Κράτους. 

Αθήνα, 24 Μάίου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίίή ΡΥΡ/ΌΡ 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΐΌΐπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ (οχ; 210 4071010 · ίηΙΟΓΠΒΐ; Η»ρ://νννννν. 6 ί. 9 Γ _ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θΐ.αΓ - θ-γπθΜ: ννθΙ)πΐ35ΐθΓ.θΐ@6ΐ.αΓ 

* Ο 1 Ο Ο 1 122505070008* 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 



































